ทันเกมส์ ภาคบ่าย – บล.ไทยพาณิชย์
สรุปทิศทางตลาดภาคเช้า และแนวโน้มการลงทุนภาคบ่าย โดย บล.ไทยพานิชย์ 
21 ธ.ค. 2558

สรุปภาวะตลาดภาคเช้า :SET โดน ICT ทุบ – SET เปิดกระโดดลงทันทีกว่า 13 จุด ด้วยแรงขายตัวหลักในกลุ่ม ICT จากผู้ประมูล 4G ทั้งผู้ชนะ JAS และ TRUE ที่กังวลเพิ่มทุน (ล่าสุดทั้งสองราย ออกมาปฎิเสธ) และผู้แพ้อย่าง ADVANC และ DTAC ในเรื่องกังวลเสียส่วนแบ่งการตลาด หลังจากนั้น SET แกว่งด้านข้าง ด้วยแรงซื้อในกลุ่มพลังงานและแบงก์ ประคองตลาดไว้ มาปิดที่ระดับ 1,273.51 จุด, -11.41 จุด ด้วยมูลค่าซื้อขายอยู่ที่ระดับ 3.4 หมื่นล้านบาท กลุ่มหลัก ICT กดดันตลาด ปิดลบถึง -11% ส่วนพลังงานและแบงก์ ประคองตลาดปิดบวก +0.9% และ +0.7% ตามลำดับ ด้านตลาดภูมิภาคเขียวอ่อนๆ
กลยุทธ์ที่แนะนำ : ช่วงบ่าย: ยังอยู่ในแดนลบ โดยคาดแกว่งในช่วง 1,268-1,278 จุด ส่วนในระยะสั้น สัญญาณจะกลับมาดี ต้องยืนเหนือ 1280 จุด ให้ได้ก่อน ส่วนกรณีหลุดต่ำกว่า 1,268 จุด จะยืนยันมากขึ้นถึงสัญญาณที่ว่า SET จะปรับตัวลงต่อแล้ว และมีโอกาสหลุดต่ำกว่าจุดต่ำเดิมที่ 1,252 จุด กลยุทธ์ การเก็งกำไรเหมาะกับผู้รับความเสี่ยงได้สูง โดยมีจุดถอย หาก SET ต่ำกว่า 1,268 จุด ทั้งนี้ หุ้นแนะนำตามสัญญาณเทคนิคได้แก่ LPH (รับ 6.20 ต้าน 6.60 cut 6.00) และ MFEC (รับ 4.92 ต้าน 5.25 cut 4.76)
 